# „Wirtgen” „DURA*FORCE*” frēzēšanas un maisīšanas rotors – rotors visām prasībām

Sarežģīti un mainīgi darba apstākļi vienmēr rada jaunus izaicinājumus frēzēšanas instrumentiem, kas tiek izmantoti aukstajā reciklēšanā un grunts stabilizēšanā. Savā „WR” sērijā „Wirtgen” ir izstrādājuši risinājumu, kas vairāk nekā tikai atbilst pat visstingrākajām prasībām abiem pielietojumiem: jauno „DURA*FORCE*” frēzēšanas un maisīšanas rotoru. Šis jaunums iezīmē neizdevīgas instrumentu nomaiņas beigas, tā vietā nodrošinot maksimāli ienesīgu darbības laiku.

Frēzēšanas un maisīšanas rotora komponentes veido vienu iekārtu

Lai ilgtermiņā saglabātu frēzēšanas un maisīšanas jaudu, ir būtiski nodrošināt optimālu rotora, turētāja pamatnes, ātrās nomaiņas griežņu turētāju sistēmas un punktveida griežņu savstarpēju mijiedarbību. Augstas kvalitātes materiālu izmantošana un inteliģenti izstrādāta komponentu ģeometrija nodrošina, ka frēzēšanas un maisīšanas rotoram ir ilgs kalpošanas mūžs pat sarežģītos apstākļos - piemēram, veicot lielus akmeņus saturošas grunts stabilizēšanu, ļoti abrazīvu materiālu stabilizēšanu vai granulēšanu.

Optimāli maisīšanas rezultāti

Griežņu atstarpes un izkārtojums uz frēzēšanas un maisīšanas rotora ir pielāgoti konkrētās mašīnas jaudai, lai vienmērīgā, klusā frēzēšanas un maisīšanas procesā tiktu iegūts augstas kvalitātes maisījums. Atjautīgi veidotā turētāja pamatnes ģeometrija un „DURA*FORCE*” rotora ģeometrija palīdz izveidot maisīšanas kameru, kuras izmērs atšķiras atkarībā no frēzēšanas dziļuma, nodrošinot, ka materiāli tiek samaisīti vienmērīgi.

**Ilgs kalpošanas mūžs un uzturēšanas intervāli**

Visi griešanas sistēmas komponenti ir nokonfigurēti, lai kalpotu ilgi un lai tiem būtu zemas uzturēšanas prasības. Z paaudzes punktveida griežņiem ir augsta nodilumizturība un triecienizturība. Ārkārtīgi izturīgā „HT22” ātrās nomaiņas griežņu turētāju sistēma samazina darbības pārrāvumus, savukārt augstas kvalitātes griežņu sakausējumi piešķir turētāja pamatnei maksimālu izturību.

Īpaši nodilumizturīgajām ātrās nomaiņas griežņu turētāju sistēmām „DURA*FORCE*” frēzēšanas un maisīšanas rotora stūra gredzenu segmentos ir viegli piekļūt, kas ļauj veikt ātru segmentu nomaiņu, ja rodas tāda nepieciešamība.

**Ideāla materiāla plūsma**

Turētāja pamatnes augstā nodilumizturība un triecienizturība apvienojumā ar īpaši pielāgoto ģeometriju nodrošina minimālu pretestību frēzēšanas un maisīšanas procesā. Optimāla materiāla plūsma nodrošina, ka dzinēja jauda tiek izmantota īpaši efektīvi, vienlaikus garantējot minimālu nodilumu.

**„Wirtgen” aukstie reciklieri un grunts stabilizatori ir universāli izmantojami**

„Wirtgen” „WR” sērija spēj piedāvāt īsto risinājumu katram uzdevumam. Pateicoties to galvenajam komponentam, „DURA*FORCE*” frēzēšanas un maisīšanas rotoram, modeļi ar riteņiem patiesi ir panākumu garantija, ja runa ir par nemainīgi jaudīgu un ekonomisku veiktspēju aukstās reciklēšanas un grunts stabilizēšanas jomā.

Fotoattēli:

|  |  |
| --- | --- |
|  | W\_graphic\_WR240\_00054\_WM\_HI „Wirtgen” „WR” sērijas frēžu ar riteņiem galvenais komponents „DURA*FORCE*” frēzēšanas un maisīšanas rotors. |

|  |  |
| --- | --- |
|  | W\_photo\_WR250\_01870\_HI „Wirtgen” „DURA*FORCE*” frēzēšanas un maisīšanas rotors: aukstā reciklēšana un grunts stabilizēšana nu ir kļuvusi vienkārša. |

|  |  |
| --- | --- |
|  | W\_photo\_WR240i\_00455\_HI „Wirtgen” „DURA*FORCE*” frēzēšanas un maisīšanas rotoram ir ilgs kalpošanas mūžs aukstās reciklēšanas un grunts stabilizēšanas nozarē pat visekstrēmākajos darba apstākļos. |

|  |  |
| --- | --- |
|  | W\_graphic\_HT22\_00007\_HI „DURA*FORCE*” frēzēšanas un maisīšanas rotoram ir augsta nodilumizturība, triecienizturība un pretestība pret lūzumiem. Turētāja pamatņu unikālā ģeometrija apvienojumā ar inteliģento materiāla izplatīšanu ļauj optimāli izkliedēt izveidojušos spēkus - jo īpaši lielas slodzes šķērsvirziena spēku rezultātā. |

*Piezīme: Šie fotoattēli ir paredzēti tikai kā piemērs. Ievietošanai publikācijās, lūdzu, izmantojiet fotogrāfijas ar 300 dpi izšķirtspēju, kas ir pieejamas lejupielādei Wirtgen GmbH / Wirtgen Group tīmekļa vietnēs.*

|  |  |
| --- | --- |
| Plašākai informācijai,  lūdzu, izmantojiet šo kontaktinformāciju:  WIRTGEN GmbH  Corporate Communications  Michaela Adams, Mario Linnemann  Reinhard-Wirtgen-Strasse 2  53578 Windhagen  Germany/Vācija  Tālrunis: +49 (0) 2645 131 – 4510  Fakss: +49 (0) 2645 131 – 499  E-pasts: presse@wirtgen.com  www.wirtgen.com |  |